अब पाकिस्तान होगा "ब्लैकलिस्ट"!
Bhola Tiwari Oct 07, 2019, 1:50 PM IST टॉप न्यूज़
● अपनी शर्तों को नहीं पूरा कर पाया पाकिस्तान
● फायनेंशियल एक्शन टास्क फोर्स (FATF) के एशिया पैसिफिक ग्रुप बैठक में लेगा अंतिम फैसला
नई दिल्ली : अपनी शर्तों को पूरा नहीं कर पाने की वजह से पाकिस्तान को फायनेंशियल एक्शन टास्क फोर्स (FATF) के एशिया पैसिफिक ग्रुप की होने वाली बैठक में इसका खामियाजा भुगतना पड़ सकता है। इस बैठक में पाकिस्तान को ब्लैकलिस्ट किया जा सकता है।
दरअसल फायनेंशियल एक्शन टास्क फोर्स के एशिया पैसिफिक ग्रुप ने अपनी ताज़ा रिपोर्ट में कहा कि पाकिस्तान 26/11 हमले के साजिशकर्ता हाफिज सईद समेत तमाम आतंकियों पर लगाम लगा पाने में नाकामयाब रहा है। रिपोर्ट के मुताबिक यूएनएसीआर 1267 की शर्तों के मुताबिक पाकिस्तान को हाफिज सईद और लश्कर-ए-तैयबा, जमात-उद-दावा, फलह-ए-इंसानियत जैसे आतंकी संगठनों पर पाबंदी लगाकर उनपर लगाम लगानी थी। लेकिन पाकिस्तान ऐसा करने में नाकाम रहा।
गौरतलब है कि यूनाइटेड नेशंस सिक्योरिटी काउंसिल के फायनेंशियल एक्शन टास्क की मीटिंग 13 से 18 अक्टूबर के बीच पेरिस में होने वाली है। इस मीटिंग में पाकिस्तान को ब्लैकलिस्ट की किए जाने के फैसले पर अंतिम विचार होगा। हालांकि ग्रे-लिस्ट में शामिल पाकिस्तान को एफएटीएफ ने अब तक 3 बार मौके दिये हैं। लेकिन पाकिस्तान ने इस मौके को गंवा दिया। ये डेडलाइन सितंबर महीने में समाप्त हो चुकी है।
रिपोर्ट में पाकिस्तान के बारे में कहा गया कि पाकिस्तान को चाहिए की वो मनी-लॉन्ड्रिंग और टेरर फायनेंसिंग के नेटवर्क को पहचानकर खत्म करे। पाकिस्तान में फिलहाल इस्लामिक स्टेट, अल-कायदा, जमात-उद-दावा, लश्कर-ए-तैयबा, हिज्बुल मुजाहिदीन, फलह-ए-इंसानियत और हक्कानी नेटवर्क जैसे आतंकी संगठन मनी लॉन्ड्रिंग और टेरर फायनेंसिंग के नेटवर्क के जरिये अपना संगठन चला रहे हैं।